title: Регламент за изпълнение (ЕС) № 1060/2013 на Комисията от 29 октомври 2013 година за разрешаване на бентонит като фуражна добавка за всички животински видове  текст от значение за ЕИП

text:
               31.10.2013

               BG

               Официален вестник на Европейския съюз

               L 289/33

         РЕГЛАМЕНТ ЗА ИЗПЪЛНЕНИЕ (ЕС) № 1060/2013 НА КОМИСИЯТА
   от 29 октомври 2013 година
   за разрешаване на бентонит като фуражна добавка за всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките за използване при храненето на животните и се уреждат основанията и процедурите за издаване на разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

               (2)

               С Директива 82/822/ЕИО на Комисията (3) бе разрешено използването на бентонит в съответствие с Директива 70/524/ЕИО безсрочно като фуражна добавка, принадлежаща към групата на свързващите вещества, противослепващите вещества и коагулантите, при всички животински видове. Впоследствие посочената добавка беше вписана в Регистъра на фуражните добавки като съществуващ продукт в съответствие с член 10, параграф 1, буква б) от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на бентонит като фуражна добавка за всички животински видове като свързващо и противослепващо вещество и, в съответствие с член 7 от посочения регламент, за ново разрешение за използването на бентонит като вещество за контрол на радиоизотопното замърсяване за всички животински видове. Освен това в съответствие с член 7 от Регламент (ЕО) № 1831/2003 бе подадено заявление за ново разрешение за използването на бентонит като вещество за намаляване на замърсяването на фуражите с микотоксини за всички животински видове. В тези заявления бе поискано добавката да се класифицира в категорията „технологични добавки“ и те бяха придружени от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               В становищата си от 2 февруари 2011 г. (4), 14 юни 2011 г. (5) и 14 юни 2012 г. (6) Европейският орган за безопасност на храните („Органът“) заключи, че при предложените условия на употреба бентонит не се отразява неблагоприятно върху здравето на животните, човешкото здраве или околната среда и че той има потенциал да бъде ефикасен като свързващо и противослепващо вещество, както и като вещество за контрол на радиоизотопното замърсяване за всички животински видове. Също така беше признато, че бентонит има потенциал да бъде ефикасен като свързващо афлатоксини вещество при млечните крави и че това заключение може да се отнесе за всички преживни животни. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               Представените изследвания in vitro отговарят на изискванията за доказване на ефикасността на технологичните добавки, определени с Регламент (ЕО) № 429/2008 на Комисията (7), по-специално точка 4 от приложение II и точка 1.4 от приложение III към него, и е признато, че са в състояние ясно да докажат свързването на афлатоксин В1 (AfB); освен това способността за свързване, ограничена до афлатоксин В1, е била определена като характеристика на бентонита, поради което заключението относно ефикасността като вещество за намаляване на замърсяването на фуражите с микотоксини може да бъде счетено за достатъчно, за да бъде отнесено до използването му за домашни птици и свине.

               (6)

               При оценката на бентонит се установи, че са изпълнени условията за издаване на разрешение, предвидени в член 5 от Регламент (ЕО) № 1831/2003. Поради това използването на посочената добавка следва да бъде разрешено съгласно предвиденото в приложенията към настоящия регламент.

               (7)

               Тъй като няма съображения във връзка с безопасността, които да налагат незабавното прилагане на измененията в условията на разрешението за бентонит като свързващо и противослепващо вещество, е целесъобразно да се предвиди преходен период, за да се даде възможност на заинтересованите страни да предприемат необходимото с оглед на спазването на новите изисквания, произтичащи от разрешението.

               (8)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложенията бентонит, който принадлежи към категорията „технологични добавки“ и към функционалните групи „вещества за намаляване на замърсяването на фуражите с микотоксини“, „свързващи вещества“, „противослепващи вещества“ и „вещества за контрол на радиоизотопното замърсяване“, като добавка при храненето на животните, при спазване на условията, определени в същите приложения.
   Член 2
   Посочената в приложение II добавка, която спада към функционалните групи „свързващи вещества“ и „противослепващи вещества“, и съдържащите тази добавка фуражи, които са произведени и етикетирани преди 19 ноември 2015 г. съгласно правилата, приложими преди 19 ноември 2013 г., може да продължи да се пуска на пазара и да се използва до изчерпване на складовите наличности.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 октомври 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  Директива 70/524/ЕИО на Съвета от 23 ноември 1970 година относно добавките при храненето на животни (ОВ L 270, 14.12.1970 г., стр. 1).

      (3)  Четиридесет и първа директива 82/822/ЕИО на Комисията от 19 ноември 1982 г. за изменение на приложенията към Директива 70/524/ЕИО на Съвета относно добавките при храненето на животни (ОВ L 347, 7.12.1982 г., стр. 16).

      (4)  EFSA Journal (Бюлетин на ЕОБХ), 2011; 9(2):2007.

      (5)  EFSA Journal (Бюлетин на ЕОБХ), 2011.; 9(6):2276.

      (6)  EFSA Journal (Бюлетин на ЕОБХ), 2012; 10(7):2787.

      (7)  Регламент (ЕО) № 429/2008 на Комисията от 25 април 2008 г. относно подробни правила за прилагане на Регламент (ЕО) № 1831/2003 на Европейския парламент и на Съвета по отношение на подготовката и представянето на заявления и оценката и разрешаването на фуражни добавки (ОВ L 133, 22.5.2008 г., стр. 1).

      ПРИЛОЖЕНИЕ I

                  Идентификационен номер на добавката

                  Добавка

                  Химична формула, описание, методи за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  mg активно вещество/kg пълноценен фураж със съдържание на влага 12 %

                     Категория: „технологични добавки“. Функционална група: „вещества за намаляване на замърсяването на фуражите с микотоксини“: афлатоксин В1

                  1m558

                  Бентонит

                                 Състав на добавката

                              бентонит: ≥ 70 % смектит (диоктаедричен монтморилонит)

                                 Характеристика на активното вещество

                              бентонит: ≥ 70 % смектит (диоктаедричен монтморилонит)
                              < 10 % опал и фелдшпат
                              < 4 % кварц и калцит
                              способност за свързване на афлатоксин В1 (BC
                                    AfB1
                                 ) над 90 %

                                 Метод за анализ
                                  (1)

                              За определянето на бентонит във фуражни добавки: дифракция на рентгеново лъчение (XRD)
                              За определянето на BC
                                    AfB1
                                  на добавката: адсорбционен тест, проведен в буферен разтвор при pH 5,0 с концентрация от 4 mg/l за AfB1 и 0,02 % (тегло за обем) за фуражната добавка.

                  преживни животни
                  домашни птици
                  свине

                  —

                  20 000

                              1.

                              В указанията за употреба да се посочи:

                                          —

                                          „Да се избягва едновременното перорално приложение с макролиди“,

                                          —

                                          при домашни птици: „Да се избягва едновременното приложение с робенидин“.

                              2.

                              При домашни птици: едновременното приложение с коксидиостатици, различни от робенидин, е противопоказно при количество бентонит над 5 000 mg/kg пълноценен фураж.

                              3.

                              Общото количество бентонит не трябва да превишава разрешеното максимално равнище в пълноценния фураж от 20 000 mg/kg.

                              4.

                              Употребата на добавката е разрешена във фуражи, които отговарят на законодателството на Европейския съюз относно нежеланите вещества във фуражите.

                              5.

                              Мерки за безопасност: по време на работа да се използват средства за дихателна защита, очила и ръкавици.

                  19 ноември 2023 г.

         (1)  Подробна информация относно методите за анализ може да бъде намерена на интернет адреса на референтната лаборатория на Европейския съюз за фуражни добавки: http://irmm.jrc.ec.europa.eu/EURLs/EURL_feed_additives/Pages/index.aspx

      ПРИЛОЖЕНИЕ II

                  Идентификационен номер на добавката

                  Добавка

                  Химична формула, описание, методи за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  mg активно вещество/kg пълноценен фураж със съдържание на влага 12 %

                     Категория: „технологични добавки“. Функционална група: „свързващи вещества“

                  1m558i

                  Бентонит

                                 Състав на добавката

                              бентонит: ≥ 50 % смектит

                                 Характеристика на активното вещество

                              бентонит: ≥ 50 % смектит

                                 Метод за анализ
                                  (1)

                              За определянето във фуражни добавки: дифракция на рентгеново лъчение (XRD)

                  всички животински видове

                  —

                  20 000

                              1.

                              В указанията за употреба да се посочи:

                                          —

                                          „Да се избягва едновременното перорално приложение с макролиди“,

                                          —

                                          при домашни птици: „Да се избягва едновременното приложение с робенидин“.

                              2.

                              При домашни птици: едновременното приложение с коксидиостатици, различни от робенидин, е противопоказно при количество бентонит над 5 000 mg/kg пълноценен фураж.

                              3.

                              Общото количество бентонит не трябва да превишава разрешеното максимално равнище в пълноценния фураж от 20 000 mg/kg.

                              4.

                              Мерки за безопасност: по време на работа да се използват средства за дихателна защита, очила и ръкавици.

                  19 ноември 2023 г.

                     Категория: „технологични добавки“. Функционална група: „противослепващи вещества“

                  1m558i

                  Бентонит

                                 Състав на добавката

                              бентонит: ≥ 50 % смектит

                                 Характеристика на активното вещество

                              бентонит: ≥ 50 % смектит

                                 Метод за анализ
                                  (1)

                              За определянето във фуражни добавки: дифракция на рентгеново лъчение (XRD)

                  всички животински видове

                  —

                  20 000

                              1.

                              В указанията за употреба да се посочи:

                                          —

                                          „Да се избягва едновременното перорално приложение с макролиди“,

                                          —

                                          при домашни птици: „Да се избягва едновременното приложение с робенидин“.

                              2.

                              За домашни птици: едновременното приложение с коксидиостатици, различни от робенидин, е противопоказно при количество бентонит над 5 000 mg/kg пълноценен фураж.

                              3.

                              Общото количество бентонит не трябва да превишава разрешеното максимално равнище в пълноценния фураж от 20 000 mg/kg.

                              4.

                              Мерки за безопасност: по време на работа да се използват средства за дихателна защита, очила и ръкавици.

                  19 ноември 2023 г.

                     Категория: „технологични добавки“. Функционална група: „вещества за контрол на радиоизотопното замърсяване“ (134/137Cs)

                  1m558i

                  Бентонит

                                 Състав на добавката

                              бентонит: ≥ 50 % смектит

                                 Характеристика на активното вещество

                              бентонит: ≥ 50 % смектит

                                 Метод за анализ
                                  (1)

                              За определянето във фуражни добавки: дифракция на рентгеново лъчение (XRD)

                  всички животински видове

                  —

                  —

                              1.

                              В указанията за употреба да се посочи:

                                          —

                                          „Да се избягва едновременното перорално приложение с макролиди“,

                                          —

                                          при домашни птици: „Да се избягва едновременното приложение с робениди“.

                              2.

                              При домашни птици: едновременното приложение с коксидиостатици, различни от робенидин, е противопоказно при количество бентонит над 5 000 mg/kg пълноценен фураж.

                              3.

                              Сместа от различни източници на бентонит не трябва да превишава разрешеното максимално равнище в пълноценния фураж от 20 000 mg/kg.

                              4.

                              Добавката може да се използва, когато фуражите са замърсени от радиоактивен цезий, с цел той да бъде контролиран в животни и продукти от тях.

                              5.

                              Мерки за безопасност: по време на работа да се използват средства за дихателна защита, очила и ръкавици.

                  19 ноември 2023 г.

         (1)  Подробна информация относно методите за анализ може да бъде намерена на интернет адреса на референтната лаборатория на Европейския съюз за фуражни добавки: http://irmm.jrc.ec.europa.eu/EURLs/EURL_feed_additives/Pages/index.aspx


title: Регламент за изпълнение (ЕС) № 941/2011 на Съвета от 22 септември 2011 година за прилагане на член 16, параграфи 2 и 5 от Регламент (ЕС) № 204/2011 относно ограничителни мерки с оглед на положението в Либия

text:
               23.9.2011

               BG

               Официален вестник на Европейския съюз

               L 246/11

         РЕГЛАМЕНТ ЗА ИЗПЪЛНЕНИЕ (ЕС) № 941/2011 НА СЪВЕТА
   от 22 септември 2011 година
   за прилагане на член 16, параграфи 2 и 5 от Регламент (ЕС) № 204/2011 относно ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 204/2011 на Съвета от 2 март 2011 г. относно ограничителни мерки с оглед на положението в Либия (1), и по-специално член 16, параграфи 2 и 5 от него,
   като има предвид, че:

               (1)

               На 2 март 2011 г. Съветът прие Регламент (ЕС) № 204/2011.

               (2)

               След приемането на Резолюция 2009 (2011) на Съвета за сигурност на ООН на 16 септември 2011 г. и в съответствие с Решение 2011/625/ОВППС на Съвета от 22 септември 2011 г. за изменение на Решение 2011/137/ОВППС относно ограничителни мерки с оглед на положението в Либия (2), списъкът на лицата и образуванията, на които са наложени ограничителни мерки, съдържащ се в приложения II и III към Регламент (ЕС) № 204/2011, следва да бъде изменен,

         ПРИЕ НАСТОЯЩИЯ РЕГЛАМЕНТ:
   Член 1
   Вписванията относно образуванията, посочени в приложението към настоящия регламент, се заличават от списъците в приложения II и III към Регламент (ЕС) № 204/2011.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 септември 2011 година.

            За Съвета

            Председател

         M. DOWGIELEWICZ

      (1)  ОВ L 58, 3.3.2011 г., стр. 1.

      (2)  Вж. страница 30 от настоящия брой на Официален вестник.

      ПРИЛОЖЕНИЕ

         Образувания, посочени в член 1

      Вписване, заличено от списъка в приложение II към Регламент (ЕС) № 204/2011:

                  5.

                  Libyan National Oil Corporation (Либийска национална петролна корпорация).

            Вписване, заличено от списъка в приложение III към Регламент (ЕС) № 204/2011:

                  29.

                  Zuietina Oil Company (изв. още като ZOC; изв. още като Zueitina).


title: Регламент за изпълнение (ЕС) № 1040/2013 на Комисията от 24 октомври 2013 година за разрешаване на препарат от ендо-1,4-бета-ксиланаза, получена от Trichoderma reesei (MUCL 49755), и ендо-1,3(4)-бета-глюканаза, получена от Trichoderma reesei (MUCL 49754), като фуражна добавка за прасета за угояване, животински видове от род Свини за угояване с по-малко стопанско значение, с изключение на Sus scrofa domesticus , и пуйки за угояване (притежател на разрешителното: Aveve NV) текст от значение за ЕИП

text:
               25.10.2013

               BG

               Официален вестник на Европейския съюз

               L 283/46

         РЕГЛАМЕНТ ЗА ИЗПЪЛНЕНИЕ (ЕС) № 1040/2013 НА КОМИСИЯТА
   от 24 октомври 2013 година
   за разрешаване на препарат от ендо-1,4-бета-ксиланаза, получена от Trichoderma reesei (MUCL 49755), и ендо-1,3(4)-бета-глюканаза, получена от Trichoderma reesei (MUCL 49754), като фуражна добавка за прасета за угояване, животински видове от род Свини за угояване с по-малко стопанско значение, с изключение на Sus scrofa domesticus, и пуйки за угояване (притежател на разрешителното: Aveve NV)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за употребата на добавки при храненето на животните, както и основанията и процедурите за предоставяне на такова разрешително.

               (2)

               В съответствие с член 7 от Регламент (ЕО) № 1831/2003 бе подадено заявление за нова употреба на препарат от ендо-1,4-бета-ксиланаза, получена от Trichoderma reesei (MUCL 49755), и ендо-1,3(4)-бета-глюканаза, получена от Trichoderma reesei (MUCL 49754). Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението касае разрешаването на нова употреба на препарат от ендо-1,4-бета-ксиланаза, получена от Trichoderma reesei (MUCL 49755), и ендо-1,3(4)-бета-глюканаза, получена от Trichoderma reesei (MUCL 49754), като фуражна добавка за прасета за угояване, животински видове от род Свини за угояване с по-малко стопанско значение, с изключение на Sus scrofa domesticus, и пуйки за угояване, който да бъде включен в категорията „зоотехнически добавки“.

               (4)

               Употребата на този препарат е разрешена за срок от десет години при пилета за угояване с Регламент (ЕО) № 1091/2009 на Комисията (2), при отбити прасенца — с Регламент за изпълнение (ЕС) № 1088/2011 на Комисията (3) и при кокошки носачки и второстепенни видове домашни птици за угояване и производство на яйца — с Регламент за изпълнение (ЕС) № 989/2012 на Комисиятa (4).

               (5)

               Европейският орган за безопасност на храните (наричан по-долу „Органът“) в становищата си от 12 март 2013 г. (5) потвърди своите предишни заключения, че при предложените условия на употреба препаратът от ендо-1,4-бета-ксиланаза, получена от Trichoderma reesei (MUCL 49755) и ендо-1,3 (4)-бета-глюканаза, получена от Trichoderma reesei (MUCL 49754), не оказва неблагоприятно въздействие върху здравето на животните, човешкото здраве или околната среда. Органът стигна до заключението, че добавката има потенциала да подобри зоотехническите характеристики при прасета за угояване и че това заключение може да се екстраполира за животински видове от род Свини за угояване с по-малко стопанско значение, с изключение на Sus scrofa domesticus. Органът също така достигна до заключението, че добавката може да подобри крайното телесно тегло и съотношението фураж/наддаване на тегло при пуйки за угояване. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (6)

               Оценката на препарата от ендо-1,4-бета-ксиланаза, получена от Trichoderma reesei (MUCL 49755), и ендо-1,3(4)-бета-глюканаза, получена от Trichoderma reesei (MUCL 49754), показва, че са изпълнени условията за предоставяне на разрешително, предвидени в член 5 от Регламент (ЕО) № 1831/2003. Поради това употребата на посочения препарат следва да бъде разрешена при условията, предвидени в приложението към настоящия регламент.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „зоотехнически добавки“ и към функционалната група „подобрители, увеличаващи смилаемостта на храната“, се разрешава като добавка при храненето на животните при спазване на определените в приложението условия.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 октомври 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  Регламент (ЕО) № 1091/2009 на Комисията от 13 ноември 2009 г. относно разрешаването на ензимен препарат от ендо-1,4-бета-ксиланаза, получена от Trichoderma reesei (MUCL 49755), и ендо-1,3(4)-бета-глюканаза, получена от Trichoderma reesei (MUCL 49754), като фуражна добавка за пилета за угояване (притежател на разрешителното Aveve NV) (ОВ L 299, 14.11.2009 г., стр. 6).

      (3)  Регламент за изпълнение (ЕС) № 1088/2011 на Комисията от 27 октомври 2011 г. относно разрешаването на ензимен препарат от ендо-1,4-бета-ксиланаза, получена от Trichoderma reesei (MULC 49755), и ендо-1,3(4)-бета-глюканаза, получена от Trichoderma reesei (MULC 49754), като фуражна добавка за отбити прасенца (притежател на разрешителното Aveve NV) (ОВ L 281, 28.10.2011 г., стр. 14).

      (4)  Регламент за изпълнение (ЕС) № 989/2012 на Комисията от 25 октомври 2012 г. за разрешаване на ендо-1,4-бета-ксиланаза, получена от Trichoderma reesei (MULC 49755), и ендо-1,3(4)-бета-глюканаза, получена от Trichoderma reesei (MULC 49754), като фуражна добавка за кокошки носачки и второстепенни видове домашни птици за угояване и производство на яйца (притежател на разрешителното: Aveve NV)
   (ОВ L 297, 26.10.2012 г., стр. 11).

      (5)  EFSA Journal 2013 г.; 11(4): 3171 и EFSA Journal 2013 г.; 11(4): 3172.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория животни

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  Единици за активност/kg пълноценен фураж с влагосъдържание 12 %

                     Категория „зоотехнически добавки“. Функционална група: подобрители, увеличаващи смилаемостта на храната

                  4a9

                  Aveve NV

                  Ендо-1,4-бета-ксиланаза
                  ЕС 3.2.1.8
                  Ендо-1,3(4)-бета-глюканаза
                  ЕС 3.2.1.6

                                 Състав на добавката

                              Препарат от ендо-1,4-бета-ксиланаза, получена от Trichoderma reesei (MULC 49755), и ендо-1,3(4)-бета-глюканаза, получена от Trichoderma reesei (MULC 49754), с минимална активност: 40 000 XU (1) и 9 000 BGU (2)/g Твърдо и течно състояние

                                 Характеристика на активното вещество

                              ендо-1,4-бета-ксиланаза, получена от Trichoderma reesei (MUCL 49755) и ендо-1,3(4)-бета-глюканаза, получена от Trichoderma reesei (MUCL 49754)

                                 Метод за анализ
                                  (3)

                              Характеристика на активното вещество в добавката:

                                          —

                                          колориметричен метод на базата на реакцията на динитросалицилова киселина върху редуцираща захар, получена от действието на ендо-1,4-бета-ксиланаза върху субстрат, съдържащ ксилан;

                                          —

                                          колориметричен метод на базата на реакцията на динитросалицилова киселина върху редуцираща захар, получена от действието на ендо-1,3(4)-бета-глюканаза върху субстрат, съдържащ бета-глюкан.

                                    Характеристика на активните вещества във фуражите:

                                          —

                                          колориметричен метод за измерване на водоразтворимото багрилно вещество, отделено при действието на ендо-1,4-бета-ксиланаза от пшеничен арабиноксиланов субстрат, напречно свързан с багрилно вещество;

                                          —

                                          колориметричен метод за измерване на водоразтворимото багрилно вещество, отделено при действието на ендо-1,3(4)-бета-глюканаза от ечемичен бетаглюканов субстрат, напречно свързан с багрилно вещество.

                  Прасета за угояване
                  Животински видове от род Свини за угояване с по-малко стопанско значение, с изключение на Sus scrofa domesticus

                  Пуйки за угояване

                  —

                  4 000 XU
                  900 BGU

                  —

                              1.

                              В упътването за употреба на добавката и премикса да се посочат условията на съхранение и устойчивостта на гранулиране.

                              2.

                              За употреба във фуражи, богати на нескорбялни полизахариди (основно бета-глюкани и арабиноксилани).

                              3.

                              Мерки за безопасност: носене на средства за дихателна защита, предпазни очила и ръкавици по време на работа.

                  14 ноември 2023 г.

         (1)  XU е количеството ензим, което освобождава 1 μmol редуциращи захари (ксилозен еквивалент) от овесено-шпелтен ксилан на минута при pH 4,8 и температура 50 °C.

         (2)  1 BGU е количеството ензим, което освобождава 1 μmol редуциращи захари (целобиозен еквивалент) от бета-глюкан от ечемик на минута при pH 5,0 и температура 50 °C.

         (3)  Подробна информация за методите за анализ може да бъде намерена на следния интернет адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx


title: Регламент за изпълнение (ЕС) № 291/2012 на Комисията от 2 април 2012 година за изменение на Регламент (ЕО) № 992/95 на Съвета относно тарифни квоти на Съюза за някои селскостопански и рибни продукти с произход от Норвегия

text:
               3.4.2012

               BG

               Официален вестник на Европейския съюз

               L 96/1

         РЕГЛАМЕНТ ЗА ИЗПЪЛНЕНИЕ (ЕС) № 291/2012 НА КОМИСИЯТА
   от 2 април 2012 година
   за изменение на Регламент (ЕО) № 992/95 на Съвета относно тарифни квоти на Съюза за някои селскостопански и рибни продукти с произход от Норвегия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 992/95 на Съвета от 10 април 1995 година относно откриване и управление на тарифни квоти на Съюза за някои селскостопански и рибни продукти с произход от Норвегия (1), и по-специално член 5, параграф 1, букви а) и б) от него,
   като има предвид, че:

               (1)

               Беше подписано споразумение под формата на размяна на писма между Европейския съюз от една страна и Кралство Норвегия от друга, относно допълнителни търговски преференции за селскостопански продукти, постигнато на основание член 19 от Споразумението за Европейското икономическо пространство. Споразумението беше одобрено от името на Съюза с Решение 2011/818/ЕС на Съвета (2).

               (2)

               Споразумението предвижда по-нататъшно постепенно либерализиране на търговията със селскостопански стоки на преференциална, взаимна и взаимноизгодна основа и нови годишни безмитни тарифни квоти при внос в Европейския съюз на някои селскостопански стоки с произход от Норвегия.

               (3)

               За прилагането на новите тарифни квоти, предвидени в Споразумението, е необходимо да се измени Регламент (ЕО) № 992/95.

               (4)

               Поради това Регламент (ЕО) № 992/95 следва да бъде съответно изменен.

               (5)

               В съответствие с Решение 2011/818/ЕС новите тарифни квоти следва да се прилагат от 1 януари 2012 година. Следователно настоящият регламент следва да се прилага от същата дата.

               (6)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 992/95 се изменя, както е посочено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   Той се прилага от 1 януари 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 април 2012 година.

            За Комисията

            Председател

         José Manuel BARROSO

      (1)  ОВ L 101, 4.5.1995 г., стр. 1.

      (2)  ОВ L 327, 9.12.2011 г., стр. 1.

      ПРИЛОЖЕНИЕ
      Приложение I към Регламент (ЕО) № 992/95 се изменя, както следва:

                  а)

                  Редовете за поредни номера 09.0701, 09.0751, 09.0757 и 09.0759 се заменят със следното:

                              Пореден номер

                              Код по КН

                              Подразделение по ТАРИК

                              Описание на продуктите

                              Период на квотата

                              Обем на квотата
                              (в тона нетно тегло, ако не е предвидено друго)

                              Мито по квотата
                              (в %)

                              „09.0701

                              Ex15042010

                              90

                              Масла и мазнини от морски животни, различни от масло от кит и масло от кашалот, в опаковки с нетно съдържание над 1 kg

                              от 1.1 до 31.12

                              1 000

                              8,5

                              Ex15043010

                              99

                              09.0751

                              Ex07041000

                              90

                              Карфиол

                              от 1.8 до 31.10

                              2 000

                              0

                              09.0757

                              Ex08092100
                              Ex08092900

                              Череши, пресни

                              от 16.7 до 15.9

                              900

                              0 (3)

                              09.0759

                              Ex08094005

                              Сливи, пресни, от 1 септември до 15 октомври

                              от 1.9 до 15.10

                              600

                              0 (3)“

                  б)

                  Редовете за поредни номера 09.0753, 09.0755, 09.0775, 09.0777, 09.0781 и 09.0785 се заличават.

                  в)

                  Добавят се следните редове:

                              „09.0815

                              0810 20 10

                              Малини, пресни

                              от 1.1 до 31.12

                              400

                              0

                              09.0816

                              2005 20 20

                              Тънки резенки картофи, пържени, дори солени или ароматизирани, в херметически затворени опаковки, предназначени за пряка консумация в това си състояние

                              от 1.1 до 31.12

                              200

                              0

                              09.0817

                              2309 10 13
                              2309 10 15
                              2309 10 19
                              2309 10 33
                              2309 10 39
                              2309 10 51
                              2309 10 53
                              2309 10 59
                              2309 10 70
                              2309 10 90

                              Храни за кучета и котки, пригодени за продажба на дребно

                              от 1.1 до 31.12

                              13 000

                              0“


title: Регламент за изпълнение (ЕС) № 1113/2013 на Комисията от 7 ноември 2013 година за разрешаване на употребата на препарати от Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 и Lactobacillus buchneri LN 4637/ATCC PTA-2494 като фуражна добавка за всички животински видове  текст от значение за ЕИП

text:
               8.11.2013

               BG

               Официален вестник на Европейския съюз

               L 298/29

         РЕГЛАМЕНТ ЗА ИЗПЪЛНЕНИЕ (ЕС) № 1113/2013 НА КОМИСИЯТА
   от 7 ноември 2013 година
   за разрешаване на употребата на препарати от Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 и Lactobacillus buchneri LN 4637/ATCC PTA-2494 като фуражна добавка за всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките за използване при храненето на животните и се уреждат основанията и процедурите за предоставяне на разрешително. В член 10, параграф 7 от Регламент (ЕО) № 1831/2003 във връзка с член 10, параграфи 1 — 4 от същия регламент са установени специални разпоредби за оценка на продуктите, използвани в Съюза като добавки за силаж към датата, на която е станал приложим посоченият регламент.

               (2)

               В съответствие с член 10, параграф 1, буква б) от Регламент (ЕО) № 1831/2003 препаратите от Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 и Lactobacillus buchneri LN 4637/ATCC PTA-2494 бяха вписани в регистъра на фуражните добавки като съществуващи продукти, спадащи към функционалната група на добавките за силаж, за всички животински видове.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от посочения регламент бяха подадени заявления за разрешаване на тези препарати като фуражни добавки за всички животински видове с искане добавките да се включат в категорията „технологични добавки“ и във функционалната група „добавки за силаж“. Тези заявления бяха придружени от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               Европейският орган за безопасност на храните („Органът“) заключи в становищата си от 12 март 2013 г. (2) и 16 април 2013 г. (3), че при предложените условия на употреба тези препарати не оказват неблагоприятно въздействие върху здравето на животните и хората или върху околната среда. Органът също заключи, че препаратът от Lactobacillus plantarum NCIMB 40027 при 1 × 108 CFU/Kg пресен материал може да подобри производството на силаж от фураж, който се силажира леко до умерено трудно, чрез повишаване на съдържанието на млечна киселина, да запази сухото вещество чрез намаляване на стойността на рН и ограничаване на разграждането на белтъка, а при 1 × 109 CFU/Kg пресен материал — да постигне това и от фураж, който се силажира трудно, за всички животински видове. Органът стигна и до заключението, че препаратът от Lactobacillus buchneri DSM 22501 може да подобри производството на силаж от фураж, който се силажира лесно, умерено трудно и трудно, чрез понижаване на стойността на рН и амонячния азот и чрез съхраняване на сухото вещество; препаратът от Lactobacillus buchneri NCIMB 40788/CNCM I-4323 може да подобри аеробната стабилност на фураж, който се силажира лесно, умерено трудно и трудно, препаратите от Lactobacillus buchneri LN 40177/ATCC PTA-6138 и от Lactobacillus buchneri LN 4637/ATCC PTA-2494 могат да подобрят аеробната стабилност на фураж, който се силажира лесно, за всички животински видове. Органът не смята, че са необходими специални изисквания за мониторинг след пускането на пазара. Той също така провери доклада относно методите за анализ на фуражните добавки във фуражите, представен от референтната лаборатория, определена с Регламент (ЕО) № 1831/2003.

               (5)

               При оценката на посочените препарати се установи, че са изпълнени условията за разрешаване, предвидени в член 5 от Регламент (ЕО) № 1831/2003. Поради това употребата на препаратите следва да се разреши съгласно с указаното в приложението към настоящия регламент.

               (6)

               Тъй като не се налага незабавно прилагане на измененията в условията за издаване на разрешителното от съображения за безопасност, целесъобразно е да се предвиди преходен период, така че заинтересованите страни да направят необходимата подготовка с оглед на новите изисквания, произтичащи от разрешителното

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешаване
   Разрешават се посочените в приложението препарати, принадлежащи към категорията „технологични добавки“ и функционалната група „добавки за силаж“, като добавки при храненето на животните при спазване на определените в същото приложение условия.
   Член 2
   Преходни мерки
   Посочените в приложението препарати и съдържащите ги фуражи, които са произведени и етикетирани преди 28 май 2014 г. в съответствие с разпоредбите, приложими преди 28 ноември 2013 г., могат да продължат да се пускат на пазара и да се използват до изчерпване на складовите наличности.
   Член 3
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 ноември 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ), 2013 г.; 11(4):3168.

      (3)  EFSA Journal (Бюлетин на ЕОБХ), 2013 г.; 11(5):3205.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  CFU/kg пресен материал

                     Категория: технологични добавки. Функционална група: добавки за силаж

                  1k20743

                  —

                     Lactobacillus plantarum NCIMB 40027

                                 Състав на добавката

                              Препарат от Lactobacillus plantarum NCIMB 40027, който съдържа най-малко 1 × 1011 CFU/g добавка.

                                 Характеристика на активното вещество

                              Жизнеспсособни клетки от Lactobacillus plantarum NCIMB 40027.

                                 Метод за анализ
                                  (1)

                              Преброяване във фуражната добавка: метод чрез разстилане върху пластина (EN 15787).
                              Идентификация: пулсова гел електрофореза (PFGE).

                  Всички животински видове

                  —

                  —

                  —

                              1.

                              В упътването за употреба на добавката и премикса да се посочат условията на съхранение.

                              2.

                              Минимално съдържание на добавката, когато се използва без други микроорганизми като добавки за силаж:

                                          —

                                          1 × 108 CFU/kg пресен материал в лесен и умерено труден за силажиране материал (2).

                                          —

                                          1 × 109 CFU/kg пресен материал в труден за силажиране материал (3).

                              3.

                              Мерки за безопасност: препоръчително е по време на работа да се използват средства за дихателна защита и ръкавици.

                  28 ноември 2023 г.

                  1k20738

                     Lactobacillus buchneri DSM 22501

                                 Състав на добавката

                              Препарат от Lactobacillus buchneri DSM 22501, който съдържа най-малко 5 × 1010 CFU/g добавка.

                                 Характеристика на активното вещество

                              Жизнеспособни клетки на Lactobacillus buchneri DSM 22501.

                                 Метод за анализ
                                  (1)

                              Преброяване във фуражната добавка: метод чрез разстилане върху пластина (EN 15787).
                              Идентификация: пулсова гел електрофореза (PFGE).

                  Всички животински видове

                              1.

                              В указанията за употреба на добавката и премикса да се посочат температурата на съхранение и срокът на съхранение.

                              2.

                              Минимална доза на добавката, когато не се използва в комбинация с други микроорганизми като добавка за силаж: 1 × 108 CFU/kg пресен материал.

                              3.

                              Мерки за безопасност: препоръчително е по време на работа да се използват средства за дихателна защита и ръкавици.

                  1k20739

                  —

                     Lactobacillus buchneri

                  NCIMB 40788/CNCM I-4323

                                 Състав на добавката

                              Препарат от Lactobacillus buchneri NCIMB 40788 /CNCM I-4323, който съдържа най-малко 3 × 109 CFU/g добавка

                                 Характеристика на активното вещество

                              Жизнеспособни клетки от Lactobacillus buchneri NCIMB 40788/CNCM I-4323

                                 Метод за анализ
                                  (1)

                              Преброяване във фуражната добавка: метод чрез разстилане върху пластина (EN 15787)
                              Идентификация: пулсова гел електрофореза (PFGE)

                  Всички животински видове

                  —

                  —

                  —

                              1.

                              В указанията за употреба на добавката и премикса да се посочат температурата на съхранение и срокът на съхранение.

                              2.

                              Минимално съдържание на добавката, когато се използва без други микроорганизми като добавки за силаж: 1 × 108 CFU/kg пресен материал.

                              3.

                              Мерки за безопасност: препоръчително е по време на работа да се използват средства за дихателна защита и ръкавици.

                  28 ноември 2023 г.

                  1k20740

                  —

                     Lactobacillus buchneri

                  LN 40177/ATCC PTA-6138

                                 Състав на добавката

                              Препарат от Lactobacillus buchneri LN 40177/ATCC PTA-6138, който съдържа най-малко 1 × 1010 CFU/g добавка.

                                 Характеристика на активното вещество

                              Жизнеспособни клетки от Lactobacillus buchneri LN 40177/ATCC PTA-6138.

                                 Метод за анализ (1)

                              Преброяване във фуражната добавка: метод чрез разстилане върху пластина (EN 15787).
                              Идентификация: пулсова гел електрофореза (PFGE).

                  Всички животински видове

                  —

                  —

                  —

                              1.

                              В указанията за употреба на добавката и премикса да се посочат температурата на съхранение и срокът на съхранение.

                              2.

                              Минимално съдържание на добавката, когато се използва без други микроорганизми като добавки за силаж: 1 × 108 CFU/kg пресен материал.

                              3.

                              Добавката трябва да се използва в материал, който се силажира лесно (4).

                              4.

                              Мерки за безопасност: препоръчително е по време на работа да се използват средства за дихателна защита и ръкавици.

                  28 ноември 2023 г.

                  1k20741

                  —

                     Lactobacillus buchneri

                  LN 4637/ATCC PTA-2494

                                 Състав на добавката

                              Препарат от Lactobacillus buchneri LN 4637/ATCC PTA-2494, който съдържа най-малко 1 × 1010 CFU/g добавка.

                                 Характеристика на активното вещество

                              Жизнеспособни клетки от Lactobacillus buchneri LN 4637/ATCC PTA-2494.

                                 Метод за анализ
                                  (1)

                              Преброяване във фуражната добавка: метод чрез разстилане върху пластина (EN 15787).
                              Идентификация: пулсова гел електрофореза (PFGE).

                  Всички животински видове

                  —

                  —

                  —

                              1.

                              В указанията за употреба на добавката и премикса да се посочат температурата на съхранение и срокът на съхранение.

                              2.

                              Минимално съдържание на добавката, когато се използва без други микроорганизми като добавки за силаж: 1 × 108 CFU/kg пресен материал.

                              3.

                              Добавката трябва да се използва в материал, който се силажира лесно (4).

                              4.

                              Мерки за безопасност: препоръчително е по време на работа да се използват средства за дихателна защита и ръкавици.

                  28 ноември 2023 г.

         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Фуражи, които се силажират лесно: > 3 % разтворими въглехидрати в пресния материал. Фуражи, които се силажират умерено трудно: 1,5 — 3,0 % разтворими въглехидрати в пресния материал. Регламент (ЕО) № 429/2008 (ОВ L 133, 22.5.2008 г., стр. 1).

         (3)  Фуражи, които се силажират трудно: < 1,5 % разтворими въглехидрати в пресния материал. Регламент (ЕО) № 429/2008 (ОВ L 133, 22.5.2008 г., стр. 1).

         (4)  Фуражи, които се силажират лесно: > 3 % разтворими въглехидрати в пресния материал. Регламент (ЕО) № 429/2008 (ОВ L 133, 22.5.2008 г., стр. 1).


title: Регламент за изпълнение (ЕС) 2015/380 на Комисията от 6 март 2015 година за определяне на коефициента на разпределение, приложим за подадените на 2 и 3 март 2015 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец март 2015 г.

text:
               7.3.2015

               BG

               Официален вестник на Европейския съюз

               L 64/35

         РЕГЛАМЕНТ ЗА ИЗПЪЛНЕНИЕ (ЕС) 2015/380 НА КОМИСИЯТА
   от 6 март 2015 година
   за определяне на коефициента на разпределение, приложим за подадените на 2 и 3 март 2015 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец март 2015 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 188 от него,
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               Съгласно член 3, параграфи 1 и 2 от Протокол № 1 (3) към Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна (4) беше открита тарифна квота с нулево мито за внос на необработено маслиново масло с кодове по КН 1509 10 10 и 1509 10 90, изцяло получено в Тунис и транспортирано директно от тази държава в Европейския съюз, в рамките на ограничение, предвидено за всяка година.

               (2)

               Член 2, параграф 2 от Регламент (ЕО) № 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (5) предвижда месечни количествени ограничения за издаването на лицензии за внос.

               (3)

               Съгласно член 3, параграф 1 от Регламент (ЕО) № 1918/2006 пред компетентните органи бяха подадени заявления за издаване на лицензии за внос за общо количество, което надвишава ограничението за месец март, предвидено в член 2, параграф 2 от посочения регламент.

               (4)

               При тези обстоятелства Комисията следва да определи коефициент на разпределение, който да позволява издаването на лицензии за внос пропорционално на наличните количества.

               (5)

               Тъй като ограничението за месец март бе достигнато, за посочения месец вече не могат да бъдат издавани никакви лицензии за внос,

         ПРИЕ НАСТОЯЩИЯ РЕГЛАМЕНТ:
   Член 1
   Към заявленията, подадени на 2 и 3 март 2015 г. по силата на член 3, параграф 1 от Регламент (ЕО) № 1918/2006, се прилага коефициент на разпределение от 5,451531 %.
   Прекратява се издаването на лицензии за внос за месец март 2015 г. за количествата, заявени след 4 март 2015 г.
   Член 2
   Настоящият регламент влиза в сила на 7 март 2015 година.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 март 2015 година.

            За Комисията,

            от името на председателя,

         Jerzy PLEWA

            Генерален директор на Генерална дирекция„Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 238, 1.9.2006 г., стр. 13.

      (3)  ОВ L 97, 30.3.1998 г., стр. 57.

      (4)  ОВ L 97, 30.3.1998 г., стр. 2.

      (5)  ОВ L 365, 21.12.2006 г., стр. 84.


title: Регламент за изпълнение (ЕС) № 1055/2013 на Комисията от 25 октомври 2013 година за разрешаване на препарат от ортофосфорна киселина като фуражнa добавкa за всички видове животни  текст от значение за ЕИП

text:
               30.10.2013

               BG

               Официален вестник на Европейския съюз

               L 288/57

         РЕГЛАМЕНТ ЗА ИЗПЪЛНЕНИЕ (ЕС) № 1055/2013 НА КОМИСИЯТА
   от 25 октомври 2013 година
   за разрешаване на препарат от ортофосфорна киселина като фуражнa добавкa за всички видове животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително. В член 10 от посочения регламент се предвижда извършването на повторна оценка на добавките, разрешени съгласно Директива 70/524/ЕИО на Съвета (2).

               (2)

               С Директива 76/603/ЕИО на Комисията препарат от ортофосфорна киселина бе разрешен като фуражна добавка за всички животни без ограничение във времето в съответствие с Директива 70/524/ЕИО на Комисията (3). Впоследствие препаратът беше вписан в Регистъра на фуражните добавки на Общността като съществуващ продукт в съответствие с член 10, параграф 1 от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на ортофосфорна киселина, CAS номер 7664-38-2, като добавка за използване при храненето на всички видове животни с искане добавката да се класифицира в категорията „технологични добавки“ и във функционалната група „консерванти“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003. Заявлението обхваща и други видове употреба на същото вещество, за които все още не е взето решение.

               (4)

               Европейският орган за безопасност на храните („Органът“) заключи в становището си от 13 декември 2012 г. (4), че при предложените условия на употреба във фуражите ортофосфорната киселина не оказва неблагоприятно въздействие върху здравето на животните и на потребителите, не се очаква да представлява допълнителен риск за околната среда и има потенциал да консервира фуража. Освен това Органът заключи, че ако се вземат съответните предпазни мерки, няма да възникнат опасения във връзка с безопасността на потребителите. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               Оценката на препарата от ортофосфорна киселина показва, че са изпълнени условията за получаване на разрешително, установени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно посоченото в приложението към настоящия регламент.

               (6)

               Тъй като няма съображения във връзка с безопасността, които да налагат незабавното прилагане на измененията в условията за разрешителното, е целесъобразно да се предвиди преходен период за изчерпване на съществуващите складови наличности от добавката, премиксите и комбинираните фуражи, които я съдържат, съгласно разрешеното с Директива 76/603/ЕИО.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „технологични добавки“ и към функционалната група „консерванти“, се разрешава като добавка при храненето на животните при спазване на определените в приложението условия.
   Член 2
   Посоченият в приложението препарат и съдържащите го фуражи, които са произведени и етикетирани преди 19 май 2014 г. съгласно правилата, приложими преди 19 ноември 2013 г. могат да продължат да се пускат на пазара и да се използват до изчерпване на складовите наличности.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 октомври 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 270, 14.12.1970 г., стр. 1.

      (3)  ОВ L 198, 23.7.1976 г., стр. 10.

      (4)  Бюлетин на ЕОБХ (EFSA Journal) 2013 г.; 11(1):3043.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, аналитичен метод

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  mg/kg пълноценен фураж със съдържание на влага 12 %

                     Категория: технологични добавки. Функционална група: консерванти

                  1a338

                  —

                  Ортофосфорна киселина

                                 Състав на добавката

                              Препарат от ортофосфорна киселина
                              (67 %-85,7 %), w/w (воден разтвор)

                                 Активно вещество

                              ортофосфорна киселина
                              H3PO4

                              CAS № 7664-38-2
                              Летлива киселина: ≤ 10 mg/kg (изразено като оцетна киселина)
                              Хлориди: ≤ 200 mg/kg (изразено като хлор)
                              Сулфати: ≤ 1 500 mg/kg (изразено като CaSO4)

                                 Метод за анализ
                                  (1)

                              За определяне на ортофосфорна киселина във фуражната добавка: Титриране с натриев хидроокис (монография на СЕКДХ „фосфорна киселина“ (2)

                  Всички животински видове

                  —

                  —

                  —

                              1.

                              Мерки за безопасност: да се използват средства за дихателна защита, средства за защита на очите, ръкавици и предпазно облекло по време на работа.

                              2.

                              Съдържанието на фосфор се посочва на етикета на премикса.

                  19 ноември 2023 г.

         (1)  Подробна информация за методите за анализ може да бъде намерена на следния адрес на референтната лаборатория: www.irmm.jrc.be/crl-feed-additives

         (2)  Монография на СЕКДХ „фосфорна киселина“, http://www.fao.org/ag/agn/jecfa-additives/specs/Monograph1/Additive-312.pdf


title: Регламент за изпълнение (ЕС) 2015/21 на Комисията от 5 януари 2015 година относно класирането на някои стоки в Комбинираната номенклатура

text:
               8.1.2015

               BG

               Официален вестник на Европейския съюз

               L 4/10

         РЕГЛАМЕНТ ЗА ИЗПЪЛНЕНИЕ (ЕС) 2015/21 НА КОМИСИЯТА
   от 5 януари 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с него, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 януари 2015 година.

            За Комисията,

            от името на председателя,

         Heinz ZOUREK

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране (код по КН)

                  Основания

                  (1)

                  (2)

                  (3)

                  Електронен компонент, поставен в правоъгълна пластмасова кутия (т.нар. касета с игра) с размери 35 × 33 × 4 mm.
                  Касетата с игра се състои от печатна платка с интегрални схеми (памет само за четене — ROM, и флаш памет), пасивни елементи (кондензатори и съпротивления) и няколко контактни щифта.
                  Паметта само за четене съдържа приложна програма (видеоигра) и не може да бъде променяна или допълвана от потребителя. Флаш паметта се използва за съхранение на данни, създавани по време на играта, например предпочитания или достигнати нива и резултати.
                  Поради особената си форма и специфично подредените контактни щифтове касетата може да се използва само за конзоли за видеоигри от определена марка и вид, включени в позиция 9504.
                  Вж. изображението (1)

                  9504 50 00

                  Класирането се определя от общи правила 1 и 6 за тълкуване на Комбинираната номенклатура, забележка 3 към глава 95 и текстовете на кодове по КН 9504 и 9504 50 00.
                  Касетата съдържа не само флаш памет, но и памет само за четене, на която е записана играта. На флаш паметта се съхранява само информацията, която е необходима за протичането на играта, например предпочитанията на играчите, достигнатите нива и резултатите. Касетата може да се използва за видеоигри само в съчетание с конзола за игри. Следователно класирането на изделието като носител за записване на звук или за аналогични записвания от позиция 8523 се изключва (вж. също oбяснителните бележки към Хармонизираната система — ОБХС, по отношение на позиция 8523, шеста алинея, буква е).
                  Тъй като касетата е част или принадлежност, която е подходяща за използване единствено или главно в съчетание с конзола за игра от подпозиция 9504 50, тя трябва да бъде класирана в код по КН 9504 50 00 (вж. също ОБХС по отношение на позиция 9504, параграф 2, трета алинея).

         (1)  Изображението е само за информация.